|  |
| --- |
| 33. SJEDNICA GRADSKOG VIJEĆA GRADA POŽEGETOČKA 9. DNEVNOG REDAP R I J E D L O G O D L U K EO DAVANJU SUGLASNOSTI ZA ZADUŽIVANJE TRGOVAČKOM DRUŠTVU KOMUNALAC POŽEGA d.o.o.PREDLAGATELJ: Gradonačelnik Grada PožegeIZVJESTITELJ: Gradonačelnik Grada PožegeVeljača, 2025. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/25-03/2

URBROJ: 2177-1-02/01-25-2

Požega, 6. veljače 2025.

GRADSKOM VIJEĆU GRADA POŽEGE

PREDMET: Prijedlog Odluke o davanju suglasnosti za dugoročno zaduživanje trgovačkog društva Komunalac Požega d.o.o.

- dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20, 2/21 i 4/21- pročišćeni tekst), dostavlja se Naslovu na razmatranje i usvajanje Prijedlog Odluke o davanju suglasnosti za dugoročno zaduživanje trgovačkog društva Komunalac Požega d.o.o.

Pravni temelj za donošenje predmetne Odluke je u odredbi:

* članka 127. Zakona o proračunu (Narodne novine, broj: 144/21.) kojom je propisano da se pravna osoba u većinskom vlasništvu ili suvlasništvu jedinica lokalne i područne (regionalne) samouprave, može dugoročno zaduživati samo uz suglasnost većinskog vlasnika
* članka 22. stavka 3. Odluke o izvršavanju proračuna Grada Požege za 2025. godinu (Službene novine Grada Požege, broj: 21/24.) i
* članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.).

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Odluke o davanju suglasnosti za dugoročno zaduživanje trgovačkog društva Komunalac Požega d.o.o.

3. Zahtjev trgovačkog društva Komunalac Požega d.o.o.



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/25-03/2

URBROJ: 2177-1-02/01-25-3

Požega, 6. veljače 2025.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege broj: 2/21. i 11/22.), Gradonačelnik Grada Požege, 6. veljače 2025. godine, donosi

Z A K L J U Č A K

I.

Utvrđuje se Prijedlog Odluke o davanju suglasnosti za dugoročno zaduživanje trgovačkog društva Komunalac Požega d.o.o. kao u predloženom tekstu.

II.

Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 024-02/25-03/2

URBROJ: 2177-1-02/01-25-4

Požega, \_\_\_. veljače 2025.

Na temelju članka 127. Zakona o proračunu (Narodne novine, broj:144/21.) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na 33. sjednici, održanoj dana, \_\_. veljače 2025. godine, donosi

O D L U K U

o davanju suglasnosti za dugoročno zaduživanje trgovačkog društva Komunalac Požega d.o.o.

I.

Daje se suglasnost za dugoročno kreditno zaduživanje trgovačkom društvu KOMUNALAC POŽEGA d.o.o., Požega, Vukovarska 8, OIB: 99740428762 koje je u većinskom vlasništvu Grada Požege, putem dugoročnog kredita iz HBOR-ovog Programa kreditiranja „Investicije javnog sektora“ putem poslovne banke Erste&Steiermarkische bank d.d., za nabavu dva komunalna vozila i traktora s malčerom, uz sljedeće uvjete:

|  |  |
| --- | --- |
| Vrsta kredita | Dugoročni kredit HBOR-a putem poslovne banke (Erste&Steiermarkische bank d.d.) |
| Namjena  | Investicijski kredit – nabava dva komunalna vozila i traktor s malčerom |
| Iznos kredita | 590.000,00 EUR |
| Način korištenja | Namjenskom isplatom (bez PDV-a) na račune dobavljača vozila |
| Jednokratni trošak obrade na iznos kredita (0,25% ERSTE BANKA ;0,25% HBOR) | 2.950,00 EUR |
| Naknada za neiskorišteni iznos kredita | Ne obračunava se |
| Kamatna stopa (fiksna) | 2,25% |
| Trošak kamata | 27.498,00 EUR |
| Ukupan iznos kredita i kamata | 617.498,00 EUR |
| Rok otplate | 48 mjeseci |
| Način otplate | mjesečno |
| Dinamika otplate | mjesečno |
| Iznos rate | promjenjiva |
| Instrumenti osiguranja | Upis založnog prava na vozilima – predmetima investicije, vinkulacija police osiguranja vozila u korist banke ,Zadužnica Komunalca Požega d.o.o.  |
| Naknada za prijevremeni povrat | Sukladno uvjetima HBOR-a u trenutku prijevremenog povrata |
| Prethodni uvjeti | Otvaranje računa u banci, obavljanje platnog prometa u banci sukladno dogovoru koji bi uslijedio po prihvaćanju ove ponude |

II.

Ova Odluka stupa na snagu danom donošenja, a objavit će se u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Prijedlog Odluke o davanju suglasnosti za dugoročno zaduživanje trgovačkog društva

Komunalac Požega d.o.o.

1. UVOD I PRAVNI TEMELJ

Pravni temelj za donošenje predložene Odluke je u odredbi

* članka 127. Zakona o proračunu (Narodne novine, broj: 144/21.) (u daljnjem tekstu: Zakona o proračunu)
* članka 22. Odluke o izvršavanju proračuna Grada Požege za 2025. godinu (Službene novine Grada Požege, broj: 21/24.) (u daljnjem tekstu: Odluke o izvršavanju proračuna) i
* članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.).
1. **RAZLOZI ZBOG KOJIH SE ODLUKA DONOSI**

Grad Požega ima većinski udio u trgovačkom društvu Komunalac Požega d.o.o., Požega, Vukovarska 8 (OIB: 99740428762) koje je upisano u sudski registar Trgovačkog suda u Osijeku, pod matičnim brojem subjekta upisa, MBS:030141269 (u daljnjem tekstu: Društvo).

Društvo je dostavilo Gradu Požegi, zahtjev za izdavanje suglasnosti za dugoročno kreditno zaduženje putem dugoročnog HBOR-ovog Programa kreditiranja „Investicije javnog sektora“ putem poslovne banke Erste&Steiermarkische bank d.d. na rok otplate 48 mjeseci. Za nabavu dva komunalna vozila i traktora s malčerom. Kreditnim sredstvima planira se nabava:

- specijalnog vozila za sakupljanje otpada 16 m3 procijenjene vrijednosti 246.000,00 eura

- komunalnog vozila za sakupljanje odvojenog otpada 8 m3 procijenjene vrijednosti 159.000,00

 eura

- traktora s kranskim malčerom procijenjene vrijednosti 185.000,00 eura.

Zaduživanje pravne osobe koja je u većinskom vlasništvu ili suvlasništvu jedinice lokalne samouprave, regulirano je Zakonom o proračunu i Odlukom o izvršavanju Grada Požege za 2025. godinu. Člankom 127. Zakona o proračunu propisano je da se pravna osoba u većinskom vlasništvu ili suvlasništvu jedinica lokalne i područne (regionalne) samouprave, može dugoročno zaduživati samo uz suglasnost većinskog vlasnika. Prema odredbi stavka 5. istog članka Zakona o proračunu, ako statutom ili odlukom jedinice lokalne i područne (regionalne) samouprave nije propisano tko odlučuje o suglasnostima, odluku donosi predstavničko tijelo jedinice lokalne i područne (regionalne) samouprave.

Prema navodima Društva, zbog povećanja opsega poslova, dotrajalosti postojećih vozila kojima se obavlja djelatnost gospodarenja otpadom, potrebe za novim vozilima i strojevima uz zadržavanje tekuće likvidnosti, Uprava Društva predlaže financiranje nabave potrebnih vozila i traktora putem dugoročnog kredita. Istraživanjem je utvrđena najpovoljnija mogućnost financiranja navedenih nabava i to dobivanjem kredita HBOR-a putem poslovne banke uz fiksnu kamatnu stopu od 2,25 % godišnje. Nadalje, u zahtjevu se navodi da je Društvo financijski stabilno, likvidno i da ostvaruje pozitivne poslovne rezultate. Potrebna sredstva za otplatu kredita i troškova kamata osiguravaju se iz vlastitih sredstava Društva.

Za navedene nabave planiraju se postupci javne nabave sukladno Zakonu o javnoj nabavi.

Nadalje, u zahtjevu se navodi da nabavom komunalnog vozila - specijalnog vozila za sakupljanje otpada 16 m3 zamjenjuje se dosadašnje dotrajalo vozilo. Novim vozilom postiže se veći omjer kompaktiranja te se u jednom prolazu sakupi više otpada, također se postiže ergonomičnije pražnjenje kanti jer se prazni na automate u odnosu na stare kamione gdje je pražnjenje ručno.

Nabavom komunalnog vozila za sakupljanje odvojenog otapa 8 m3 zamjenjuje se sadašnje vozilo koje je nedovoljnog kapaciteta i konstantno se kvari. Novo vozilo prilagođeno je i za sakupljanje biootpada, jer sprječava curenje vode iz biootpada izvan nadogradnje.

Traktor s kranskim malčerom potreban je zbog povećanja obima posla. Traktor s kranskim malčerom se nabavlja, jer se potrebni kranski malčer ne može montirati na nijedan postojeći traktor.

Nabavom navedenih vozila i traktora unaprijedit će se postojeće usluge, postići veća ekonomičnost poslovanja, smanjenje troškova (energije, održavanje, gorivo) što će dovesti do povećanja prihoda. Također, planira se postići veći stupanj odvajanja otpada i predaja odvojeno skupljenog otpada ovlaštenim sakupljačima, smanjenje odlaganja otpada na odlagalište te proizvodnja komposta za daljnu upotrebu.

Sve naprijed navedeno izneseno je na 7. sjednici Nadzornog odbora društva u 2024. godini održanoj dana, 30. listopada 2024. godine. Na istoj sjednici usvojen je Zaključak o davanju suglasnosti na prijedlog Uprave Komunalca Požega o dugoročnom zaduženju za investicje broj 2.0. – 770-4/2024 MP.

III. SADRŽAJ PREDLOŽENE ODLUKE

U točki I. predložene Odluke propisuje se davanje suglasnosti trgovačkom društvu Komunalac Požega d.o.o. za dugoročno kreditno zaduženje za nabavu dva komunalna vozila i traktora s malčerom, uz gore naznačene uvjete: vrsta kredita, namjena kredita, iznos kredita, način korištenja, jednokratni trošak obrade, naknada za neiskorišteni iznos kredita, kamatna stopa (fiksna), trošak kamata, ukupan iznos kredita i kamata, rok otplate, način otplate, dinamika otplate, iznos rate, instrumenti osiguranja, naknada za prijevremeni povrat i prethodni uvjeti.

U točki II. utvrđeno je da se Odluka objavljuje u Službenim novinama Grada Požege te njeno stupanje na snagu.

1. SREDSTVA POTREBNA ZA PROVOĐENJE ODLUKE

Za provođenje ove Odluke nije potrebno osigurati sredstva u Proračunu Grada Požege.